***Mycterus*** er en slekt av biller knyttet til død ved. Noen arter har hodet trukket ut til en lang snabel og kan minne om snutebiller av gruppen bredsnutebiller (Entiminae). De kan skilles fra disse blant annet på at antennene ikke er knebøyde, og at for- og mellomføttene har fem ledd, bakføttene fire. To arter finnes i Mellom-Europa, men ingen i Norge.

Utseende
--------

Små til middelsstore (2,2 – 10 mm) biller, mer eller mindre avlange og parallellsidige, ofte ganske flate. Oversiden er mer eller mindre kledt med hår eller skjell. **Hodet** er av sterkt varierende størrelse og form. Hos slekten *Mycterus* er det lite og mer eller mindre trukket ut til en snute, slik at de ligner på snutebiller. Fasettøynene er temmelig store og flate. Antennene er 11-leddete, trådformede eller sagtakkede, og forholdsvis korte. Pronotum (brystskjoldet) har avrundede sidekanter uten en markert rand. Hos *Mycterus* er det bredest ved roten, der det er nesten like bredt som dekkvingene. Dekkvingene har markerte "skuldre", mangler tydelige punktrekker. **Beina** er middels lange. For- og mellomføttene er fem-leddete, bakføttene fire-leddete. Et eller flere av fotleddene er tolappede.

Levevis
-------

De fleste av artene er trolig knyttet til død ved, men biologien deres er ikke godt kjent. Noen arter synes å være særlig knyttet til palmer. En *Hemipeplus*-art lever i bladslirene til storvokste gress. Den tynne og flate kroppsformen er en tilpassing til dette miljøet. De voksne billene kan av og til finnes på blomster, særlig tistler.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Tenebrionoidea Latreille, 1802
				+ Familien **Mycterider**, Mycteridae Blanchard, 1845
					- Underfamilien **Mycterinae** Blanchard, 1845
						* Slekten ***Mycterus*** Clairville & Schellenberg, 1798 - 10 arter, holarktisk
							+ *Mycterus articulatus* Reitter, 1911
							+ *Mycterus canescens* Horn, 1879
							+ *Mycterus concolor* LeConte, 1853
							+ *Mycterus curculioides* (Fabricius, 1781)
							+ *Mycterus elongata* Hopping, 1935
							+ *Mycterus marmoratus* Pollock, 1993
							+ †*Mycterus molassicus* Heer, 1847
							+ *Mycterus quadricollis* Horn, 1874
							+ *Mycterus scaber* Haldeman, 1843
							+ *Mycterus tibialis* Kuster, 1850
							+ *Mycterus umbellatarum*  (Fabricius, 1787)

Eksterne lenker
---------------

* (en) *Mycterus* i Encyclopedia of Life Rediger på Wikidata

* (en) *Mycterus* i Global Biodiversity Information Facility Rediger på Wikidata

* (no) *Mycterus* hos Artsdatabanken Rediger på Wikidata

* (sv) *Mycterus* hos Dyntaxa Rediger på Wikidata

* (en) *Mycterus* hos Fauna Europaea Rediger på Wikidata

* (en) *Mycterus* hos Fossilworks Rediger på Wikidata

* (en) *Mycterus* hos ITIS Rediger på Wikidata

* (en) *Mycterus* hos NCBI Rediger på Wikidata

* (en) *Kategori:Mycterus* – bilder, video eller lyd på Wikimedia Commons Rediger på Wikidata

* *Mycterus* – detaljert informasjon på Wikispecies Rediger på Wikidata
* *Mycterus curculioides*:. *Mycterus tibialis*:. *Hemipeplus* sp.: